钦定古今图书集成/明伦汇编/官常典/第731卷 > 王佐
## 钦定古今图书集成/明伦汇编/官常典/第731卷 > 王佐

按《金史忠义传》：“佐字辅之，霍州农家子。豁略不事产
业，轻财好施，善骑射。兴定中，聚兵数千人，权领霍州
事。平阳胡天作承制加忠勇校尉、赵城丞，迁霍邑令，
同知蒲州军事，权招抚副使，蒲州经略使。诏迁宣武
将军，遥授宝昌军节度副使。大元兵取青龙堡，佐被
获，署霍州守将，隶元帅崔环，质其妻子。招抚使成天”
祐与环有隙，佐与天祐谋杀环，天祐曰：“君妻子为质，
奈何？”佐曰：“佐岂顾家者邪！”元光二年七月，因环出猎，
杀之，率军民数万请命，加龙虎卫上将军、元帅右监
军，兼知平阳府事。佐与平阳公史咏素不协，请徙沁
州王女寨，诏从之，仍令听上党公完颜开节制。是岁
七月，救襄垣，中流矢卒。赠金吾卫上将军，以其子为
符宝典书。